বীরসিংহ

বীরসিংহ হল পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার ঘাটাল ব্লকের অন্তর্গত একটা বড়ো গ্রাম। বীরসিংহ  গ্রামের প্রথম পরিচয় হল এটা বাংলার স্বনামধন্য সমাজ সংস্কারক তথা বাংলা বর্ণপরিচয় প্রণেতা পণ্ডিত ঈশ্বরচন্দ্র বিদ্যাসাগরের জন্মস্থান।https://www.anandabazar.com/district/midnapore/birsingha-village-want-some-changes-to-show-respect-to-ishwar-chandra-vidyasagar-1.927483

 জনসংখ্যাতত্ত্ব 

বীরসিংহ গ্রামে ২০১১ খ্রিস্টাব্দের জনগণনা অনুযায়ী ৬৫১টি পরিবারে  জনসংখ্যা ছিল ৩০২৬ জন, তার মধ্যে ১,৫৮৮ জন পুরুষ এবং ১,৩৪৮ জন মহিলা।
গ্রামে ১১.৩০ শতাংশ ছ-বছরের কম বয়সের শিশু আছে, মহিলা-পুরুষ অনুপাত হল ১০০০ পুরুষ পিছু ৯০৬ জন মহিলা, যেখানে পশ্চিমবঙ্গ রাজ্যের ওই অনুপাত বেশি, ১০০০ জনে ৯৫০। অন্যদিকে শিশুর অনুপাত পশ্চিমবঙ্গের ৯৫৬ সংখ্যার থেকে বেশি, অর্থাৎ ১,০১২।
২০১১ খ্রিস্টাব্দের জনগণনা অনুযায়ী বীরসিংহ গ্রামে সাক্ষরতার হার পশ্চিমবঙ্গের তুলনায় বেশি। পশ্চিমবঙ্গে এই হার ৭৬.২৬ শতাংশ, সেই অনুপাতে বীরসিংহের সাক্ষরতার হার ৮৭.৩০ শতাংশ, পুরুষদের ক্ষেত্রে ৯২.৫২ শতাংশ মহিলাদের ক্ষেত্রে ৮১.৪৪ শতাংশ।
একজন নির্বাচিত জনপ্রতিনিধি সরপঞ্চ (গ্রামসভার প্রধান) বীরসিংহ গ্রাম শাসন করেন। গ্রাম পঞ্চায়েত বীরসিংহ, পিনকোড ৭২১২৫৬, পার্শ্ববর্তী গ্রাম খড়ার। ঘাটাল মহকুমা কেন্দ্রীয় কার্যালয়  থেকে বীরসিংহ ১৩.৯ কিমি পথ। গ্রাম থেকে সরাসরি বেসরকারি বাস পাওয়া যায়। ৫-১০ কিমি দূরত্বে সরকারি বাস পাওয়া যায়। রেল স্টেশন ১০ কিমি থেকে বেশি দূরে।https://villageinfo.in/west-bengal/paschim-medinipur/ghatal/birsingha.html বীরসিংহ গ্রামে বীরসিংহ ভগবতী হাই স্কুল (উচ্চ মাধ্যমিক)https://www.anandabazar.com/district/midnapore/before-mamata-banerjee-s-visit-dm-all-set-to-talk-to-the-people-of-birsingha-1.1041120 এবং বীরসিংহ বিদ্যাসাগর বালিকা বিদ্যাপীঠhttps://www.anandabazar.com/district/midnapore/condition-and-infrastructure-of-female-education-is-poor-in-birsingha-1.1047492 এই দুটো উচ্চ বিদ্যালয় আছে।

 বীরসিংহে ঈশ্বরচন্দ্র বিদ্যাসাগরের দ্বিশততম জন্মজয়ন্তী শুরু 

২০২০ খ্রিস্টাব্দে পশ্চিমবঙ্গ সরকারের উদ্যোগে পণ্ডিত ঈশ্বরচন্দ্র বিদ্যাসাগরের দ্বিশততম জন্মজয়ন্তীর অনুষ্ঠান শুরু করেন মুখ্যমন্ত্রী মমতা বন্দ্যোপাধ্যায়; ঈশ্বরচন্দ্রের জন্মস্থান পশ্চিম মেদিনীপুরের বীরসিংহ গ্রামে এই অনুষ্ঠান সাড়ম্বরে পালিত হয়। সপ্তাহব্যাপী অনুষ্ঠানের শুরু হয় বীরসিংহ গ্রাম থেকেই। বীরসিংহ গ্রামকে রাজ্যের এক পর্যটন কেন্দ্র হিসেবে গড়ে তোলার কথা ঘোষণা করেন মুখ্যমন্ত্রী।

 বীরসিংহে বিদ্যাসাগর মেলা 

বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল। 

 বিশিষ্ট অধিবাসী 

 ঈশ্বরচন্দ্র বিদ্যাসাগর

 চিত্রসমূহ 

থাম্ব|left|200px|বীরসিংহ গ্রামে ঈশ্বরচন্দ্রের বাড়ির মূল ফটকথাম্ব|right|200px|বীরসিংহ বিদ্যাসাগর মেমোরিয়াল হল

 তথ্যসূত্র 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ঈশ্বরচন্দ্র বিদ্যাসাগরের জন্মস্থান
বিষয়শ্রেণী:পশ্চিম মেদিনীপুর জেলার গ্রাম